Nafarroako Parlamentuko Mahaiak, 2021eko urriaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, Urdazubiko guardia medikoei eta Elizondoko Oinarrizko Osasun Eskualdeko plantillari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko urriaren 18an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Cristina Ibarrola Guillén andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion:

1.- Osasun Departamentuak zergatik ez zuen bete Urdazubiko Arreta Bereziko Puntuko guardia medikoa?

2.- Zer egunetan ez zen bete Urdazubin guardia medikoa?

3.- Osasun Departamentuak zer neurri hartu du Urdazubiko guardia medikoak betetzeko? Zer egunetan bete dira zehatz-mehatz?

4.- Nondik zetozen Urdazubin zerbitzu hori ematera heldutako profesionalak? nola bete dira horiek hutsik utzitako lanpostuak?

5.- Zertan da, zehatz-mehatz, Elizondoko Osasun Eskualde Oinarrizkoko plantilla? Plantilla bete gabe baldin badago, noiztik daude lanpostu horiek bete gabe? Zer neurri darabilzue gogoan lanpostu horiek betetzeko?

Iruñean, 2021eko urriaren 8an

Foru parlamentaria: Cristina Ibarrola Guillén